ইন্দোনেশিয়া–পানামা সম্পর্ক
ইন্দোনেশিয়া-পানামা সম্পর্ক ইন্দোনেশিয়া এবং পানামা এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৭৯ সালে এই দুই দেশের মধ্যে আনুষ্ঠানিক কূটনৈতিক সম্পর্ক স্থাপিত হয়। সম্পর্কের শুরু থেকেই এই দুই দেশই অপরপক্ষের কৌশলগত গুরুত্ব সম্পর্কে ধারণালাভ করতে পেরেছে। ইন্দোনেশিয়ার জন্য কৌশলগত এবং ভৌগোলিকভাবে পানামা গুরুত্বপূর্ণ। কারণ মধ্য আমেরিকা এবং ক্যারিবীয় অঞ্চলে বাণিজ্যের প্রসার বৃদ্ধি এবং ওই অঞ্চলে অবস্থান সুগঠিত করার জন্য পানামার ভৌগোলিক অবস্থান সুবিধাজনক। অপরদিকে পানামার জন্য আসিয়ান অঞ্চলে অবস্থান সুগঠিত করার জন্য ইন্দোনেশিয়া কৌশলগতভাবে গুরুত্বপূর্ণ। পানামার রাজধানী পানামা সিটিতে, ইন্দোনেশিয়ার স্থায়ী দূতাবাস রয়েছে। একইভাবে, ইন্দোনেশিয়ার রাজধানী জাকার্তায় পানামার একটি স্থায়ী দূতাবাস রয়েছে।